- Hindi News
- National
- नगर निगम के अमले को मिल रही धमकियां, कर्मचारियों को अब दोबारा हमले का भी डर
नगर निगम के अमले को मिल रही धमकियां, कर्मचारियों को अब दोबारा हमले का भी डर
शहर में चल रहे पशु और पशुपालकों के खिलाफ अभियान को लेकर एक ओर प्रशासनिक अधिकारी पूरी तरह से इन पर कार्रवाई चाहते हैं वहीं पशुपालक भी मानने को तैयार नहीं हैं। यादव समाज की एक बैठक प्रदेश कांग्रेस अध्यक्ष अरुण यादव की मौजूदगी में हुई, वहीं दूसरी ओर निगम के अमले को अब धमकियां मिलने लगी हैं। कुछ कर्मचारियों ने बुधवार को निगमायुक्त सहित वरिष्ठ अफसरों से इसकी शिकायत में कहा- निगम के अमले पर कुछ लोग नजर रख रहे हैं। इतना ही नहीं सुपारी देकर मारपीट किए जाने या जानलेवा हमले का भी डर है। निगमायुक्त ने उन्हें आश्वस्त किया कि आप लोग निर्भीकता से काम करें। कार्रवाई में पुलिस बल आपके साथ रहेगा। जहां तक पशुपालकों पर कार्रवाई की बात है तो मैं खुद डीआईजी से इस संबंध में चर्चा कर कार्रवाई करवाऊंगा। निगमायुक्त ने इसके बाद देर रत कलेक्टर से भी बात की। गुरुवार को परदेशीपुरा क्षेत्र के 20 से ज्यादा पशुपालकों के यहां कार्रवाई होगी।
पशुपालक आज सीएम से मिलेंगे- मल्हारगंज स्थित दिल्लीवाल धर्मशाला में यादव अहीर समाज केंद्रीय समिति की बैठक हुई। पीसीसी अध्यक्ष अरूण यादव की मौजूदगी में तय हुआ कि यादव के साथ समाज के प्रतिनिधि भी 2 मार्च को भोपाल में सीएम से मिलेंगे और मांग करेंगे कि प्रशासन की मुहिम में बेकसूर लोगों की अचल संपत्ति को नुकसान न पहुंचाया जाए। 22 संगठनों की ओर से भी स्पष्ट किया गया कि कार्रवाई से पहले प्रशासन इनके विस्थापन की व्यवस्था करें।
निगम के नोटिस पर हाई कोर्ट ने लगाई दो केस पर रोक
बुधवार को हाई कोर्ट में दो पशु पालकों की याचिका पर सुनवाई हुई। हाई कोर्ट ने एक मामले में स्टे दिया जबकि दूसरी याचिका पर एक दिन की राहत देते हुए गुरुवार को सुनवाई करना तय किया। अधिवक्ता अमरसिंह राठौर के मुताबिक आलापुरा निवासी मोनू यादव को निगम ने नोटिस दिया था। जवाब के लिए एक दिन वक्त दिया था। जस्टिस एससी शर्मा ने इस पर रोक लगाते हुए निगम को नोटिस जारी किया है। दूसरा मामला पंचशील नगर का है। इसकी सुनवाई जस्टिस विवेक रुसिया गुरुवार को करेंगे।
लक्ष्मीबाई नगर रेलवे स्टेशन पर पटरियों के बीच घूमते पशु।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva